**รายงานการประชุมสำนักงานพัฒนาชุมชนอำเภอนครไทย**

ครั้งที่ 5 /๒๕๕9

**วันที่ 4 กรกฎาคม ๒๕๕9 เวลา 13.00 น.**

**ณ ห้องประชุมสำนักพัฒนาชุมชน อำเภอนครไทย**

ผู้เข้าร่วมประชุม

|  |  |  |  |
| --- | --- | --- | --- |
| ลำดับ | รายชื่อ | ตำแหน่ง | ลายมือชื่อ |
| 1 | จ.ส.ต. อนันท์ สามภักดี | นักวิชาการพัฒนาชุมชนชำนาญการ  (รักษาราชการแทน) |  |
| 2 | นาย สาคร แก้วบัวรมย์ | นักวิชาการพัฒนาชุมชนชำนาญการ |  |
| 3 | นาย ณัฐฑาวุฒิ ศรีขำมี | นักวิชาการพัฒนาชุมชนชำนาญการ |  |
| 4 | นาย กิตติชัย เชื้อหมอ | นักวิชาการพัฒนาชุมชนปฏิบัติการ |  |
| 5 | นาย สุชาติ ลีหกุล | นักวิชาการพัฒนาชุมชนปฏิบัติการ |  |
| 6 | นาย อภิชัย สุภา | นักวิชาการพัฒนาชุมชนปฏิบัติการ |  |
| 7 | นาย ชญาน์วัต ผิวผ่อง | อาสาพัฒนา(อสพ.) |  |

เริ่มประชุมเวลา 13.00 น.

**ระเบียบวาระที่ ๑ เรื่องประธานแจ้งให้ที่ประชุมทราบ**

1.1 นางสาวสุพัตรา ธาราวัชรศาสตร์ ย้ายจากพัฒนาการอำเภอบึงสามพัน มาดำรงตำแหน่งพัฒนาการอำเภอนครไทย

๑.2 โครงการอำเภอยิ้มเคลื่อนที่ ประจำเดือนกรกฎาคม 2559 ณ บ้านหนองลาน หมู่ที่ 5 ตำบลนครไทย ในวันที่ 14 กรกฎาคม 2559

1.3 ประชุมหัวหน้าส่วนราชการ วันที่ 2 สิงหาคม 2559 ณ องค์การบริหารส่วนตำบลบ่อโพธิ์

และประชุมกำนันผู้ใหญ่บ้าน วันที่ 10 สิงหาคม 2559

มติที่ประชุม รับทราบ

**ระเบียบวาระที่ ๒ รับรองรายงานการประชุม ครั้งที่ 5/๒๕๕9 วันที่ 10 พฤษภาคม 2559**

มติที่ประชุม รับรองรายงานการประชุม ครั้งที่ 5/๒๕๕9 วันที่ 10 พฤษภาคม 2559

**ระเบียบวาระที่ ๓** เรื่องสืบเนื่องจากการประชุม

1. การบันทึกข้อมูลครัวเรือนยากจนเป้าหมายทางระบบออนไลน์ ผลการรายงาน ดังนี้

|  |  |  |  |  |  |  |
| --- | --- | --- | --- | --- | --- | --- |
| **ที่** | **อำเภอ** | **สรุปผลการจำแนก** | **ผลการจำแนก** | **ไฟล์เอกสาร** | **ไฟล์ภาพของเอกสาร** | **รายงานผลครั้งที่ 1** |
| 1 | นครไทย | ไม่ถูกต้อง | 🗶 | 🗶 | 🗶 | 🗶 |

เนื่องจากอำเภอนครไทยรายงานยังไม่ครบถ้วน ให้ผู้รับผิดชอบงานดำเนินการรายงานข้อมูลให้จังหวัดทราบโดยเร็ว

มติที่ประชุม รับทราบและถือปฏิบัติ

**ระเบียบวาระที่ ๔ เรื่องสั่งการ/เรื่องเพื่อทราบ**

๔.1 เรื่องจากกลุ่มงานยุทธศาสตร์การพัฒนาชุมชน

4.๑.1 การเตรียมความพร้อมการมอบเงินพระราชทานกองทุนแม่ของแผ่นดิน ปี 2559

กรมการพัฒนาชุมชนให้เตรียมความพร้อมของหมู่บ้านต้นกล้ากองทุนแม่ของแผ่นดิน ปี 2559 ในการเข้ารับพระราชทานเงินขวัญถุงกองทุนแม่ฯ ปี 2559 จึงขอให้อำเภอบันทึกข้อมูลชื่อบัญชี เลขที่บัญชี สาขา และผู้มีอำนาจเบิกจ่ายเงินในเว็บไซต์กองทุนแม่ของแผ่นดิน(http://www.kongtunmae- oncb.go.th) ตามแนวทางที่แจ้งให้ทราบแล้ว

ทั้งนี้ สำนักงานคณะกรรมการป้องกันและปราบปรามยาเสพติด กำหนดจัดงานพิธีมอบเงินพระราชทานกองทุนแม่ของแผ่นดิน ปี 2๕๕9 ต่อหน้าพระบรมฉายาลักษณ์สมเด็จพระนางเจ้าพระบรมราชินีนาถ ในวันที่ 3 - 4 สิงหาคม ๒๕๕9 ณ จุฬาลงกรณ์ราชวิทยาลัย อำเภอวังน้อย จังหวัดอยุธยา พัฒนาการอำเภอฯให้ดำเนินการบันทึกข้อมูลชื่อบัญชี เลขที่บัญชี สาขา และผู้มีอำนาจเบิกจ่ายเงินในเว็บไซต์กองทุนแม่ของแผ่นดิน(http://www.kongtunmae- oncb.go.th) และแจ้งประธานกองทุนในหมู่บ้านต้นกล้ากองทุนแม่ฯ เตรียมความพร้อมในการเดินทาง และจัดทำเอกสารประกอบการรับเงินพระราชทานส่งจังหวัด

มติที่ประชุม รับทราบและถือปฏิบัติ

4.1.2 การขับเคลื่อนการพัฒนาเศรษฐกิจฐานรากและประชารัฐ จังหวัดพิษณุโลก

๑. การดำเนินงานการขับเคลื่อนการพัฒนาเศรษฐกิจฐานรากและประชารัฐระดับจังหวัด

สำนักงานพัฒนาชุมชนจังหวัดพิษณุโลก จัดทำสรุปผลการขับเคลื่อนการพัฒนาเศรษฐกิจฐานรากและประชารัฐ จังหวัดพิษณุโลก “บริษัทประชารัฐรักสามัคคี (วิสาหกิจเพื่อสังคม) จำกัด” เพื่อให้เจ้าหน้าที่ใช้เป็นข้อมูลการดำเนินงานในส่วนที่เกี่ยวข้องต่อไป

๒. แนวทางการขับเคลื่อนการพัฒนาเศรษฐกิจฐานรากและประชารัฐ ระดับอำเภอ

๑) การจัดทำคำสั่ง : อ้างถึง หนังสือจังหวัดพิษณุโลก ที่ พล ๐๐๑๙.๒/ว ๒๒๒๑ ลงวันที่ ๒๒ เมษายน ๒๕๕๙ จังหวัดมอบหมายสำนักงานพัฒนาชุมชนอำเภอดำเนินการจัดทำคำสั่งแต่งตั้งคณะทำงานขับเคลื่อนการพัฒนาเศรษฐกิจฐานรากและประชารัฐอำเภอตามโครงสร้างที่กระทรวงมหาดไทยกำหนด โดยมีองค์ประกอบจำนวน๑๐ – ๑๕ คน

๒) การประสานให้คณะทำงานในระดับอำเภอแสดงบทบาทได้ตามหน้าที่ คือ

(๑) การสื่อสารสร้างความเข้าใจการพัฒนาเศรษฐกิจฐานรากและประชารัฐ ซึ่งเป็นการริเริ่มขึ้นใหม่ เพื่อให้ทุกภาคส่วนเข้ามามีส่วนร่วมดำเนินการ

(๒) ค้นหาการดำเนินงานที่ประสบผลสำเร็จที่ดี (Best Practice) ในพื้นที่ ทั้งชุมชน/ กลุ่มอาชีพ การจัดการท่องเที่ยวโดยชุมชน ที่ร่วมดำเนินการจนพัฒนาธุรกิจให้เติบโต เข้มแข็งขึ้น สามารถสร้างรายได้แก่คนในชุมชนได้ เพื่อขยายผลและประชาสัมพันธ์

พัฒนาการอำเภอฯ ให้เจ้าหน้าที่ทุกคนศึกษาข้อมูลและในส่วนที่เกี่ยวข้อง และให้ดำเนินการจัดทำคำสั่งและส่งสำเนาคำสั่งฯ ให้จังหวัดต่อไป

มติที่ประชุม รับทราบและถือปฏิบัติ

๔.2 เรื่องจากกลุ่มงานสารสนเทศการพัฒนาชุมชน

4.2.1 การจัดการสารสนเทศเพื่อการพัฒนาคุณภาพชีวิตระดับจังหวัด (IQL Reward : Information Quality of Life Reward)

ให้รายงานผลการดำเนินงานเป็นประจำทุกเดือน ตามแบบ IQL3 ทั้งนี้ตั้งแต่เดือนมิถุนายน-ธันวาคม 2559 โดยให้ส่งภายในวันที่ 5 ของเดือนถัดไปนั้น

มติที่ประชุม รับทราบและถือปฏิบัติ

๔.๒.๒ การดำเนินงานพัฒนาหมู่บ้านสารสนเทศต้นแบบเพื่อการพัฒนาคุณภาพชีวิต และการจัดทำข้อมูลสารสนเทศเพื่อการพัฒนาหมู่บ้าน/ตำบล (VDR/TDR) ปี ๒๕๕๙

จังหวัดฯ ให้ถอดบทเรียนการดำเนินงานหมู่บ้านสารสนเทศต้นแบบฯ ระดับอำเภอ ส่งเป็นไฟล์ให้จังหวัด พร้อมทั้งจัดทำรายงานการพัฒนาหมู่บ้าน (VDR) ของหมู่บ้านสารสนเทศต้นแบบเพื่อการพัฒนาคุณภาพชีวิต ปี ๒๕๕๙ และจัดทำรายงานการพัฒนาตำบล (TDR) อำเภอละ ๑ ตำบล ส่งเป็นไฟล์ให้จังหวัด

พัฒนาการอำเภอฯ ให้ทุกอำเภอรีบดำเนินการและส่งไฟล์ให้จังหวัดภายในวันที่ 7 กรกฎาคม 2559 เป็นอย่างช้า

มติที่ประชุม รับทราบและถือปฏิบัติ

๔.๒.3 การสร้างขอบเขตหมู่บ้านในแผนที่ Google Maps

จังหวัดให้ดำเนินการสร้างขอบเขตหมู่บ้านในแผนที่ Google Maps เพื่อใช้ประโยชน์ในการจัดทำสารสนเทศเพื่อการพัฒนาคุณภาพชีวิตระดับจังหวัด และได้กำหนดแผนในการฝึกอบรมให้ความรู้แก่บุคลากรของ สพอ. และ อปท. เป็นรายอำเภอ ในการสร้างขอบเขตหมู่บ้านในแผนที่ Google Maps ระหว่างวันที่ 4-15 กรกฎาคม 2559

พัฒนาการอำเภอฯ ให้เจ้าหน้าที่ผู้รับผิดชอบงานประสานวันที่จะดำเนินการกับกลุ่มงานสารสนเทศการพัฒนาชุมชนเพื่อดำเนินการต่อไป

มติที่ประชุม รับทราบและถือปฏิบัติ

๔.3 เรื่องจากกลุ่มงานส่งเสริมการพัฒนาชุมชน

4.3.1 การดำเนินงานระบบมาตรฐานการพัฒนาชุมชน (มชช.)

จังหวัดให้ผู้สมัครใจเข้าสู่ระบบ มชช. ทุกคน ได้จัดทำเอกสารหลักฐานประกอบการพัฒนาตนเอง เพื่อส่งให้อำเภอ/จังหวัดได้ดำเนินการประเมิน/รับรองผลการพัฒนาตนเอง ดังนี้

1. สรุปผลการเรียนรู้การพัฒนาตนเอง
2. รายงานผลการพัฒนาตนเอง

อำเภอโดยคณะกรรมการ มชช. อำเภอ จะต้องดำเนินการประเมิน/รับรองการพัฒนาตนเองของผู้สมัครใจเข้าสู่ระบบ มชช. ปี ๒๕๕๘ ตามแบบประเมินผลสำหรับคณะอนุกรรมการตรวจประเมินฯ ส่งให้จังหวัดดำเนินการประเมิน/รับรองและคัดเลือกกลุ่มเป้าหมายที่มีผลการพัฒนาตนเอง ที่โดดเด่นสามารถเป็นต้นแบบได้ อำเภอละ ๒ หน่วยนับ เพื่อนำเสนอผลงานให้คณะกรรมการตรวจประเมินฯ ระดับจังหวัดได้พิจารณารับรอง

มติที่ประชุม รับทราบและถือปฏิบัติ

4.3.2. การตรวจสุขภาพกองทุนชุมชน

กำหนดดำเนินการตรวจสุขภาพฯ จำนวน 2 รอบ ซึ่งรอบที่ 2 กำหนดดำเนินการให้แล้วเสร็จภายในเดือนมิถุนายน 2559 พร้อมทั้งคัดเลือกกองทุน (กลุ่ม)ที่มีการบริหารจัดการดีที่สุด 1 กลุ่ม(กองทุน) เป็นกลุ่ม(กองทุน) ที่มีการบริหารจัดการตามหลักธรรมาภิบาล รายงานส่งจังหวัด เพื่อจังหวัดจักได้คัดเลือกให้ เหลือ 1 กลุ่ม

พัฒนาการอำเภอให้เจ้าหน้าที่ทุกคนดำเนินการ ดังนี้

1. รายงานผลการตรวจสุขภาพกองทุนชุมชน รอบที่ 2 ส่งจังหวัดภายใน **30 มิถุนายน 2559** โดยผ่านการรับรองของคณะทำงานตรวจสอบผลการประเมินและรับรองผลการประเมินการตรวจสุขภาพกองทุนชุมชนระดับอำเภอ ตามคำสั่งจังหวัดพิษณุโลก ที่ 5525/2558 เรื่อง แต่งตั้งคณะทำงานตรวจสอบผลการประเมินและรับรองผลฯ

2. คัดเลือกกลุ่มออมทรัพย์เพื่อการผลิต ที่มีการบริหารจัดการตามหลักธรรมาภิบาลดีเด่น จำนวน 1 กลุ่ม(กองทุน) โดยพิจารณาจากกลุ่ม/กองทุน ที่ผ่านเกณฑ์การประเมินมากที่สุด พร้อมทั้งถอดบทเรียน ส่งจังหวัดภายในวันที่ **7 กรกฎาคม 2559**

มติที่ประชุม รับทราบและถือปฏิบัติ

4.3.3. การเตรียมความพร้อมการดำเนินงานสถาบันการจัดการเงินทุนชุมชน ปีงบประมาณ พ.ศ. 2560

ด้วย กรมการพัฒนาชุมชน ได้รับการสนับสนุนงบประมาณ(งบบูรณาการ) โครงการส่งเสริมการบริหารจัดการการเงินชุมชน ปี พ.ศ. 2560 โดยมีวัตถุประสงค์เพื่อการสนับสนุนเงินทุนชุมชน ให้เพียงพอ ต่อการลงทุน สร้างงานและสร้างรายได้ และส่งเสริมการบริหารจัดการทุนชุมชนให้มีหลักธรรมาภิบาล และบูรณาการกองทุนชุมชนเพื่อแก้ไขปัญหาหนี้ของประชาชน ซึ่งมีกิจกรรมหลักคือ การจัดตั้งสถาบันการจัดการเงินทุนชุมชน ในพื้นที่อำเภอที่ยังไม่มีการจัดตั้งสถาบันฯ และการบริหารจัดการหนี้โดยสถาบันการจัดการเงินทุนชุมชน

อำเภอนครไทยที่มีสถาบันฯ แล้วให้ดำเนินการ ดังนี้

1 สำรวจความต้องการของสถาบันฯ ว่ายังต้องการดำเนินงานพัฒนาให้เป็นสถาบันฯ ที่พึงประสงค์ตามแนวทางของกรมหรือไม่ โดยดำเนินการจัดประชุมชี้แจงพร้อมทั้งขอมติจากที่ประชุมของสมาชิกฯ

2 กรณียังต้องการเป็นสถาบันฯที่พึงประสงค์ตามแนวทางของกรมฯ ให้สถาบันฯ ร่วมกับอำเภอดำเนินการเพื่อให้เป็นไปตามแนวทางของกรมฯ ภายในเดือน**กันยายน 2559**

3 กรณี ไม่ต้องการแล้ว ให้ดำเนินการคัดเลือกหมู่บ้านที่มีกองทุนการเงิน อยู่ในหมู่บ้าน ไม่น้อยกว่า 3 กลุ่ม (กองทุน) โดยมีกลุ่มออมทรัพย์เพื่อการผลิตที่มีความเข้มแข็ง ที่สามารถเป็นแกนนำในการจัดตั้งเป็นสถาบันการจัดการเงินทุนชุมชนได้ เพื่อทดแทนสถาบันการจัดการเงินทุนชุมชนเดิม ให้แล้วเสร็จภายใน**เดือนกันยายน 2559** โดยให้แจ้งรายชื่อหมู่บ้านใหม่จัดส่งให้จังหวัด ภายใน**วันที่ 11 กรกฎาคม 2559**

มติที่ประชุม รับทราบและถือปฏิบัติ

4.3.4 การขับเคลื่อนการพัฒนาตามปรัชญาของเศรษฐกิจพอเพียงในภาคการเกษตรและชนบท (ยุทธ์ 1 )

1) จากการตรวจสอบโครงการที่เสนอเพื่อขอรับงบประมาณตามโครงการขับเคลื่อนการพัฒนาตามปรัชญาของเศรษฐกิจพอเพียงในภาคการเกษตรและชนบท (ยุทธ์ 1 ) พบว่าหลายประเด็นที่ขอให้ช่วยพิจารณา ดังนี้

หลักการสำคัญ คือ ห้าม “จ้างเหมา” และ “เบิกค่าแรงงาน” ซึ่งกรณีจำเป็นต้องเบิกค่าจ้างเหมา สามารถเบิกได้ กรณี **เป็นส่วนหนึ่งของโครงการ** (ไม่ใช้จ้างเหมาทั้งโครงการ) ซึ่งจำเป็นต้องจ้างเหมาเพราะเกินขีดความสามารถของชุมชนหรือองค์กร และต้องมีเหตุผลประกอบ ตามแบบที่กำหนด

การเขียนโครงการ เขียนในลักษณะเหมือนซื้อของแจกชาวบ้าน ซึ่งขัดกับหลักปรัชญาของเศรษฐกิจพอเพียง ที่เน้นการพึ่งตนเองเป็นหลัก (ขอรับการสนับสนุนในส่วนที่เกินขีดความสามารถ) ยึดตามหลัก 3 ห่วง 2 เงื่อนไข ได้แก่ พอประมาณ มีเหตุผล มีภูมิคุ้มกัน รวมทั้งมีความรู้ คู่คุณธรรม ในการดำเนินงาน **ดังนั้น** ถ้าจะให้ชัดเจนต้องสามารถบอกได้ว่า กลุ่มเป้าหมายมีวิธีการคัดเลือกอย่างไร แล้วจะมีวิธีการบริหารจัดการอย่างไรที่บ่งบอกถึงการสร้างความยั่งยืนของโครงการ/กิจกรรม รวมทั้งการขยายผลสู่ครัวเรือนอื่น ๆ

หลักการและเหตุผล ประกอบการเสนอโครงการ

1. ต้องบอกได้ว่าสถานการณ์ปัจจุบันของชุมชน /องค์กร เป็นอย่างไร โดยนำผลจากเวที 2 มานำเสนอให้เห็นข้อมูลเชิงปริมาณ ว่ามีปัญหาอะไร อย่างไร จำนวนเท่าใด

2. ทำไมต้องจัดซื้อ จัดจ้าง (รายการที่เสนอขอรับงบ ฯ) ถ้ามีข้อมูลการดำเนินการเดิมอยู่ให้ใส่ข้อมูลให้เห็นภาพการดำเนินการเดิมของกลุ่ม องค์กรดังกล่าว ให้ชัดเจนว่ามีการบริหารจัดการอย่างไร และที่สำคัญทำไมต้องขอรับงบฯ ใหม่นี้ มีปัญหาอย่างไร และทำแล้วจะได้ประโยชน์อย่างไรบ้าง กับใคร

3. กรณีต่อยอดโครงการเดิม ต้องแจ้งข้อมูลผลการดำเนินงานในปัจจุบัน (สมาชิก เงินทุน กิจกรรมที่ดำเนินการอยู่ ผลผลิตของกลุ่ม รายได้ ตลาด รวมทั้งปัญหาที่เกิดขึ้นหรือความต้องการในการพัฒนา ที่เชื่อมโยงถึงกิจกรรมโครงการที่เขียนเพื่อขอรับงบประมาณ )

4. กรณีโครงการใหม่ ต้องบอกได้ว่าทำไม จึงทำโครงการนี้ มีองค์ความรู้ ประสบการณ์มากน้อยเพียงใด วัสดุประกอบโครงการ จะหาได้จากแหล่งใด ในชุมชนหรือนอกชุมชน ทำแล้วใครได้รับประโยชน์บ้าง จะขายให้ใคร ขายที่ไหน ปริมาณการผลิตเท่าใด

**ศักยภาพขององค์กร/ชุมชน (ข้อ 1.4 )**

ควรเขียนให้เห็นถึงผลการดำเนินงานของชุมชน ว่าดำเนินการอะไรบ้างที่เป็นรูปธรรมจับต้องได้ เช่น การส่งเสริมการออม (กลุ่มออมทรัพย์เพื่อการผลิต ) มีเงินสัจจะปัจจุบันเท่าใด สมาชิกกี่ราย / มีกลุ่มอาชีพอะไรบ้าง มีเงินทุนดำเนินการเท่าใด มีสมาชิกเท่าใด มีกำลังการผลิตเท่าใด /โรงผลิตปุ๋ย โรงสี โรงผลิตน้ำ ฯลฯ เพื่อให้เห็นศักยภาพ ความเข้มแข็งของคณะกรรมการหมู่บ้าน ฯ

หลักฐานเชิงประจักษ์

นอกจากประเด็นตามที่แจ้งอำเภอแล้ว กรมฯเพิ่มเติม แบบตรวจสอบรายละเอียดประกอบโครงการ (5 หน้ากระดาษ)

2) การสำรวจข้อมูลปราชญ์ชาวบ้าน หมู่บ้านละ 7-10 คน

เนื่องจากทิศทางการขับเคลื่อนกิจกรรมการพัฒนาหมู่บ้านเศรษฐกิจพอเพียง ปี 2560 กรมฯ มุ่งเน้นใช้ฐานข้อมูลจาก โครงการขับเคลื่อนการพัฒนาตามปรัชญาของเศรษฐกิจพอเพียงในภาคการเกษตรและชนบท (ยุทธ์ 1) และทราบว่ากิจกรรมหมู่บ้านเศรษฐกิจพอเพียงต้นแบบ ก็อาจจะเปลี่ยนแปลง งบหมู่บ้านขยายผลอาจไม่มีหรือมีแต่น้อยลง แต่จะไปต่อยอดหมู่บ้านตามยุทธ์ 1 โดยใช้แผนชุมชนที่ปรับจาก เวที 2 เป็นหลักในการสนับสนุน ดังนั้นการคัดเลือกปราชญ์ชาวบ้าน ผู้รู้ ผู้ประสบความสำเร็จ ขอให้อำเภอช่วยกรุณาคัดเลือกปราชญ์ทางสายอาชีพ เพื่อสามารถต่อยอดสู่การพัฒนาสัมมาชีพในชุมชนเป้าหมายด้วย โดยเฉพาะ 1 คนที่ต้องบันทึกองค์ความรู้ น่าจะเป็นเป้าหมายในการเข้ารับการอบรม ในปี 2560

มติที่ประชุม รับทราบและถือปฏิบัติ

4.3.5 การดำเนินงานการพัฒนาหมู่บ้านเศรษฐกิจพอเพียง ปี 2559

1) ขั้นตอนสำคัญที่ต้องดำเนินการต่อจากนี้ คือ

1.1) การประเมินความสุขมวลรวมชุมชน (GVH) ครั้งที่ 2 / การประเมินระดับการพัฒนา 4 ด้าน 23 ตัวชี้วัด (ผ่านการรับรองของ ศจพ.อ) ซึ่งต้องดำเนินการให้แล้วเสร็จภายในวันที่ 15 สิงหาคม 2559 และต้อง

1.2) ตัวชี้วัดที่ 1.3 จำนวนหมู่บ้านเศรษฐกิจพอเพียงต้นแบบที่มีการบูรณาการกิจกรรมการพัฒนาเพื่อให้มีความสุขมวลรวม

- กำหนดให้บันทึกผลการประเมิน GVH ครั้งที่ 2 ซึ่งกำหนดให้มีความสุขเพิ่มขึ้นและระดับความสุขต้องไม่น้อยกว่า ระดับ 80 และดำเนินการบันทึกผลโปรแกรม GVH หน้าเว็บกรมฯ ภายในวันที่ 25 ส.ค. 59

- มีผลการบูรณาการกิจกรรมการพัฒนา กับภาคีการพัฒนาในการแก้ไขตัวชี้วัดที่ไม่ผ่านเกณฑ์ ตามแบบที่กำหนด

การบันทึก ข้อมูล GVH ครั้งที่ 1 เมื่อเดือนมีนาคม กรมฯ ได้กำหนดให้บันทึกทุกหมู่บ้าน แต่ผ่อนผันให้ทยอยบันทึกข้อมูลกรณีหมู่บ้านเพิ่มเติม ตามตัวชี้วัดที่ 1.3.2 ดังนั้นจึงขอความกรุณาอำเภอได้มอบหมายผู้รับผิดชอบดำเนินการ อาจจะบันทึกพร้อมกัน กับ ครั้งที่ 2 ในรอบเดือนสิงหาคมก็ได้ พร้อมดำเนินการตามแนวทางที่กำหนด ซึ่งจังหวัดจะทำหนังสือแจ้งอำเภออีกครั้ง

มติที่ประชุม รับทราบและถือปฏิบัติ

4.3.6 โครงการสานพลังเครือข่ายพัฒนาชุมชนสร้างชุมชนเกื้อกูล จังหวัดพิษณุโลก

ตามที่กรมการพัฒนาชุมชนได้อนุมัติโครงการกิจกรรมสนับสนุนการขับเคลื่อนยุทธศาสตร์กรมการพัฒนาชุมชนสำหรับเขตตรวจราชการ ประจำปีงบประมาณ 2559 โครงการสานพลังเครือข่ายพัฒนาชุมชนสร้างชุมชนเกื้อกูล จังหวัดพิษณุโลก งบประมาณ 300,000 บาท (สามแสนบาทถ้วน)โดยมีพื้นที่เป้าหมายตามโครงการฯ จำนวน 11 หมู่บ้าน ประกอบด้วย

|  |  |  |  |  |
| --- | --- | --- | --- | --- |
| ที่ | ชื้อบ้าน | หมู่ที่ | ตำบล | อำเภอ |
| 1 | ท่าโพธิ์ | 8 | จอมทอง | เมืองพิษณุโลก |
| 2 | นายาว | 2 | บ้านพร้าว | นครไทย |
| 3 | ห้วยเหิน | 9 | ป่าแดง | ชาติตระการ |
| 4 | คุยยาง | 13 | บางระกำ | บางระกำ |
| 5 | สนามคลี | 6 | สนามคลี | บางกระทุ่ม |
| 6 | คุ้งเตาเหล้า | 7 | พรหมพิราม | พรหมพิราม |
| 7 | น้ำคบ | 4 | บ้านยาง | วัดโบสถ์ |
| 8 | หนองกาดำ | 5 | พันชาลี | วังทอง |
| 9 | ม่วงหอม | 5 | แก่งโสภา | วังทอง |
| 10 | ดงจันทร์ | 10 | วังพิกุล | วังทอง |
| 11 | ผารังหมี | 3 | ไทรย้อย | เนินมะปราง |

โดยมีวิธีการดำเนินการ 3 ขั้นตอน คือ

ขั้นตอนที่ 1 เตรียมการ

-อำเภอคัดเลือกพื้นที่เป้าหมาย อำเภอละ 1 หมู่บ้าน ยกเว้นอำเภอวังทอง 3 หมู่บ้าน

-เจ้าหน้าที่พัฒนาชุมชนร่วมกับผู้อาสาพัฒนาชุมชนในหมู่บ้าน 4 คน คณะกรรมการหมู่บ้านและแกนนำหมู่บ้านประชุมเพื่อหาแนวทางการขับเคลื่อนโครงการฯ และค้นหากิจกรรมของหมู่บ้านที่มีการดำเนินการแล้วและมีลักษณะเป็นกิจกรรมเกื้อกูล เพื่อเป็นตัวอย่างกิจกรรมเกื้อกูลสร้างสรรค์เตรียมนำเสนอในการเข้าร่วมเวทีกิจกรรมสร้างเครือข่ายพัฒนาชุมชนสร้างชุมชนเกื้อกูล จังหวัดพิษณุโลก(ดำเนินการภายในวันที่ 11 กรกฎาคม 2559)

ขั้นตอนที่ 2 ดำเนินการ

-แบ่งออกเป็น 4 กิจกรรม ดำเนินการในระดับจังหวัด 2 กิจกรรม คือกิจกรรมที่ 1

และ 4 ดำเนินการระดับอำเภอ 2 กิจกรรม คือกิจกรรมที่ 2 และ 3 ดังนี้

กิจกรรมที่ 1 สร้างเครือข่ายพัฒนาชุมชนสร้างชุมชนเกื้อกูล จังหวัดพิษณุโลก ดำเนินการระดับจังหวัด จำนวน 1 วัน จังหวัดกำหนดดำเนินการในวันที่ 12 กรกฎาคม 2559 ณ ศูนย์ศึกษาและพัฒนาชุมชนพิษณุโลก เป้าหมาย อช.ในพื้นที่หมู่บ้านเป้าหมาย จำนวน 4 คน, ประธานคณะกรรมการหมู่บ้านและผู้แทนคณะกรรมการหมู่บ้าน หมู่บ้านละ 2 คน, พัฒนากรประสานงานตำบล จำนวน 11 คน งบประมาณ 55,600 บาท

กิจกรรมที่ 2 สร้างทีมเพื่อขับเคลื่อนชุมชนเกื้อกูล ดำเนินการระดับหมู่บ้าน จำนวน 1 วัน กลุ่มเป้าหมาย จำนวน 20 คน ประกอบด้วย อช.หมู่บ้านละ 4 คน ประธานกรรมการหมู่บ้านและผู้แทนกรรมการหมู่บ้านๆ ละ 3 คน, สมาชิกสภาองค์กรปกครองส่วนท้องถิ่น (ส.อบต.) หมู่บ้านละ 1 คน พัฒนากรประสานงานตำบล จำนวน 1 คน ผู้แทนหน่วยงานภาคี ผู้นำกลุ่มองค์กรต่างๆ ในหมู่บ้าน จำนวน 11 คนงบประมาณ หมู่บ้านละ 4,200 บาท(ภายในวันที่ 30 กรกฎาคม 2559)

กิจกรรมที่ 3 สนับสนุนการดำเนินกิจกรรมชุมชนเกื้อกูลสร้างสรรค์ดำเนินการระดับหมู่บ้าน จำนวน 11 หมู่โดย อช.,คณะกรรมการหมู่บ้าน, ผู้นำกลุ่มองค์กร และประชาชนในหมู่บ้านร่วมกันขับเคลื่อนกิจกรรมชุมชนเกื้อกูลสร้างสรรค์ ตามแผนปฏิบัติการ งบประมาณหมู่บ้านละ 10,000 บาท (ภายใน 15 สิงหาคม 2559)

กิจกรรมที่ 4 มหกรรมชุมชนเกื้อกูลสร้างสรรค์ จังหวัดพิษณุโลก เฉลิมพระเกียรติสมเด็จ  
พระนางเจ้าฯ พระบรมราชินีนาถ เนื่องในโอกาสมหามงคลเฉลิมพระชนมพรรษา 7 รอบ 12 สิงหาคม 2559 ดำเนินการระดับจังหวัด 1 วัน งบประมาณ 88,200 บาท(ภายในวันที่ 31 สิงหาคม 2559)

ขั้นตอนที่ 3 การประชาสัมพันธ์ เผยแพร่และสรุปบทเรียน

มติที่ประชุม รับทราบและถือปฏิบัติ

4.3.7 การดำเนินงานกองทุนพัฒนาบทบาทสตรีจังหวัดพิษณุโลก

1) การเตรียมความพร้อมการควบรวมกองทุนพัฒนาบทบาทสตรี

- การโอนเงินกองทุนฯ ทั้งหมดในบัญชี คกส.ต.เข้าบัญชี สำนักงานกองทุนพัฒนาบทบาทสตรีจังหวัดพิษณุโลก (สพจ.) อำเภอนครไทย ยังไม่ได้โอน จำนวน 4 ตำบล

2) การชำระหนี้เงินทุนหมุนเวียนเงินกองทุนพัฒนาบทบาทสตรีจังหวัดพิษณุโลกข้อมูล ณ วันที่ 24 มิถุนายน 2559 กองทุนพัฒนาบทบาทสตรีจังหวัดพิษณุโลก มีหนี้เงินทุนหมุนเวียน ค้างชำระ จำนวน 149 โครงการ เป็นเงินต้น 13,685,649 บาท (เอกสารแนบ) สำนักงานกองทุนพัฒนาบทบาทสตรีจังหวัดพิษณุโลก ได้จัดทำหนังสือ ทวงถามทั้งผู้กู้และผู้ค้ำประกันครบทุกโครงการแล้ว และจะดำเนินการออกเยี่ยมบ้านผู้กู้เงิน และผู้ค้ำประกันภายในเดือนกรกฎาคม 2559 ต่อไป

พัฒนาการอำเภอให้ผู้รับผิดชอบดำเนินการติดตามตรวจสอบการโอนเงินดังกล่าว

มติที่ประชุม รับทราบและถือปฏิบัติ

๔.๔ เรื่องจากฝ่ายอำนวยการ

๔.4.๑ การรับสมัครคัดเลือกบุคคลเพื่อแต่งตั้งเป็นอาสาพัฒนา (อสพ.) รุ่นที่ ๖๙

กรมการพัฒนาชุมชน กำหนดการรับสมัครคัดเลือกบุคคลเพื่อแต่งตั้งเป็นอาสาพัฒนา (อสพ.) รุ่นที่ ๖๙ จำนวน ๒๐๐ คน โดยมีเป้าหมายเพื่อสร้างเยาวชนวัยหนุ่มสาวที่จบการศึกษาระดับปริญญาตรีให้มีอุดมการณ์และจิตอาสาเข้ามาเป็นผู้นำชุมชน เพื่อสานต่อภารกิจของชุมชน ตลอดจนมีส่วนร่วมในการขับเคลื่อนงานพัฒนาชุมชนในพื้นที่บ้านเกิดให้มีความยั่งยืน โดยอาสาพัฒนาต้องผ่านคุณสมบัติ กระบวนการสอบคัดเลือก การสัมภาษณ์ ผ่านการอบรมก่อนปฏิบัติงานตามที่กรมฯกำหนด โดยมีระยะเวลาปฏิบัติงานในพื้นที่จังหวัด ระหว่างวันที่ ๑ ตุลาคม ๒๕๕๙ – ๓๐ กันยายน ๒๕๖๐

จังหวัดพิษณุโลกได้รับจัดสรร ๒ อัตรา กรมฯมอบหมายให้จังหวัดดำเนินการรับสมัครคัดเลือกฯ มีกำหนดการดำเนินการ ดังนี้

- เปิดรับสมัครฯ ระหว่างวันที่ ๒๔ มิถุนายน – ๘ กรกฎาคม ๒๕๕๙ ณ สพจ.พิษณุโลก

- ประกาศรายชื่อผู้มีสิทธิ์เข้ารับการสอบข้อเขียน ในวันที่ ๑๑ กรกฎาคม ๒๕๕๙

- ดำเนินการสอบข้อเขียน ในวันที่ ๑๖ กรกฎาคม ๒๕๕๙ (สถานที่สอบ แจ้งอีกครั้ง)

- ประกาศรายชื่อผู้ทีสิทธิ์สอบสัมภาษณ์ (ผ่านข้อเขียนร้อยละ ๖๐ ) ในวันที่ ๑๘ กรกฎาคม ๒๕๕๙

- ดำเนินการสอบสัมภาษณ์ ระหว่างวันที่ ๒๑ – ๒๔ กรกฎาคม ๒๕๕๙ (แจ้งให้ทราบอีกครั้ง)

- ประกาศรายชื่อผู้ผ่านการคัดเลือกเพื่อขึ้นบัญชีอาสาพัฒนา ในวันที่ ๒๗ กรกฎาคม ๒๕๕๙

ให้เจ้าหน้าที่ทุกคนดำเนินการประชาสัมพันธ์การรับสมัครบุคคลเพื่อแต่งตั้งเป็นอาสาพัฒนา (อสพ) รุ่นที่ ๖๙ ต่อไป

มติที่ประชุม รับทราบและถือปฏิบัติ

4.๔.๒ การดำเนินงานโครงการพัฒนาชุมชนใสสะอาด ประจำปี ๒๕๕๙

จากการติดตาม ประเมินผล เพื่อคัดเลือกหน่วยงานพัฒนาชุมชนใสสะอาดดีเด่น ระดับเขตตรวจราชการที่ ๑๗ เมื่อวันที่ ๑๔ มิถุนายน ๒๕๕๙ นายกิจจา กาญจนะวีระ ผู้ตรวจราชการกรมการพัฒนาชุมชน ได้ให้ข้อเสนอแนะและจะมาติดตามผลการดำเนินงานอย่างต่อเนื่อง ดังนี้

1. การดำเนินงานด้านจริยธรรม และจรรยาข้าราชการกรมการพัฒนาชุมชน ขอให้มีการ

ส่งเสริม สนับสนุนในการปฏิบัติตามอย่างเคร่งครัด และให้มีการลงนามร่วมกันระหว่างพัฒนาการจังหวัดกับ หัวหน้ากลุ่มงาน/ฝ่าย พัฒนาการอำเภอ ซึ่งฝ่ายอำนวยการได้ดำเนินการให้มีการลงนามในบันทึกข้อตกลงในการส่งเสริม สนับสนุน และปฏิบัติตามข้อบังคับกรมการพัฒนาชุมชนว่าด้วยจริยธรรม และจรรยาข้าราชการกรมการพัฒนาชุมชน พ.ศ.๒๕๕๙ ระหว่างพัฒนาการจังหวัดพิษณุโลก กับ หัวหน้ากลุ่มงาน/ฝ่าย พัฒนาการอำเภอ ก่อนวาระการประชุมแล้ว

ในการนี้ จึงขอความร่วมมือได้ศึกษา และเผยแพร่ให้บุคลากรในสังกัดได้รับทราบ พร้อมลงนามรับทราบ และถือปฏิบัติตามข้อบังคับกรมการพัฒนาชุมชนว่าด้วยจริยธรรม และจรรยาข้าราชการกรมการพัฒนาชุมชน พ.ศ.๒๕๕๙ (๙ ข้อ) อย่างเคร่งครัด

1. โครงการนวัตกรรม ด้านความโปร่งใส ได้แก่ โครงการ “พิษณุโลกเพชรน้ำหนึ่ง”

ผู้ตรวจราชการกรมฯ จะมาติดตามการดำเนินงาน ในการนี้ จึงขอความร่วมมืออำเภอที่ดำเนินการให้ข้อมูลผลการดำเนินงานด้วย

1. การดำเนินกิจกรรม ๕ ส เป็นการดำเนินการของโครงการในมิติที่ ๕ เพื่อสร้าง

บรรยากาศในการทำงาน และความเป็นระเบียบเรียบร้อย น่าทำงานของสถานที่ทำงาน ขอให้ดำเนินการอย่างต่อเนื่อง ในการนี้ จึงขอความร่วมมือบุคลากรทุกคน ดำเนินงานกิจกรรม ๕ ส อย่างต่อเนื่อง ให้เป็นสำนักงานน่าอยู่ น่าทำงาน มีความเป็นระเบียบ สวยงาม

พัฒนาการอำเภอฯ ให้เจ้าหน้าทีทุกคนลงนามรับทราบ และถือปฏิบัติตามข้อบังคับกรมการพัฒนาชุมชนว่าด้วยจริยธรรม และจรรยาข้าราชการกรมการพัฒนาชุมชน พ.ศ.๒๕๕๙ (๙ ข้อ) อย่างเคร่งครัดและให้ข้อมูลผลการดำเนินงาน โครงการ“พิษณุโลกเพชรน้ำหนึ่ง” และขอความร่วมมือบุคลากรทุกคน ดำเนินงานกิจกรรม ๕ ส อย่างต่อเนื่อง ให้เป็นสำนักงานน่าอยู่ น่าทำงาน มีความเป็นระเบียบ สวยงาม

มติที่ประชุม รับทราบและถือปฏิบัติ

**ระเบียบวาระที่ 5 เรื่องอื่นๆ**

-ไม่มี-

ปิดประชุม เวลา 15.00 น.

(ลงชื่อ) นายชญาน์วัต ผิวผ่อง ผู้จดบันทึกการประชุม

(นายชญาน์วัต ผิวผ่อง)

(ลงชื่อ) จ.ส.ต. อนันท์ สามภักดี ผู้ตรวจบันทึกการประชุม

(อนันท์ สามภักดี)